《鸿鹄诗》
宋代·王安礼

鸿鹄慕稻粱，日夜疑罝罘。蜻蛉善蜚翔，不为食饮留。

胶丝竹竿善，童子与我仇。出处或类此，明明君子羞。

近世喜高论，罔知道沉浮。朵颐非吉人，赴海岂善谋。

万事固有理，彼哉宁易求。爱子智虑明，吾言非暗投。

作者简介：王安礼（1034年--1095年），字和甫，北宋政治家、诗人。抚州临川（今江西省抚州市） 人，王安石同母四弟。生于宋仁宗景祐元年，卒于哲宗绍圣二年，年六十二岁，官至尚书左丞。世称王安礼、王安国、王雱为“临川三王”。著有《王魏公集》20卷。